Li sijoittui kahdeksanneksi alle 20-vuotiaiden maailmanmestaruuskilpailuissa 2006 tuloksella 54,26. Kaksi vuotta myöhemmin pidetyissä alle 20-vuotiaiden MM-kilpailuissa hän saavutti hopeaa 59,25 metrin heitolla. Hän voitti samana vuonna alle 20-vuotiaiden Aasian-mestaruuden. Li oli hopealla myös Kantonissa järjestetyissä Aasian-mestaruuskilpailuissa 2009 tuloksella 55,13. Aasian kisoissa 2010 hän puolestaan saavutti pronssia. Tuolloin hänen paras heittonsa kantoi 57,51 metriä.